1974માં રમાયેલી ટેસ્ટ શ્રેણીની પહેલી ટેસ્ટ ઓલ્ડ ટ્રાફોર્ડ ખાતે રમાઇ હતી. જેમાં ઇંગ્લેન્ડે ટોસ જીતીને પહેલા બેટિંગ કરવાનો નિર્ણય કર્યો હતો. જેમાં ઇંગ્લેન્ડે પ્રથમ ઇનિંગમાં 328 રન બનાવ્યા હતા. ફ્લેચરે 123, એમિસ 56, ગ્રેગ 53 રન બનાવ્યા હતા. ભારત તરફથી અબિદ અલીએ ત્રણ, મદન લાલ, બેદી અને ચંદ્રશેખરે બે-બે વિકેટ લીધી હતી. ભારતે પ્રથમ ઇનિંગમાં 246 રન બનાવ્યા હતા. ભારત તરફથી ગાવસ્કર 101, અબિદ અલી 71 અને વિશ્વનાથે 40 રન બનાવ્યા હતા. ઇંગ્લેન્ડ તરફથી વિલ્સે ચાર અને હેન્ડ્રિકે ત્રણ વિકેટ લીધી હતી. બીજી ઇનિંગમાં ઇંગ્લેન્ડે 213 રન બનાવ્યા હતા જેમાં એડ્રિકે 100, એમિસે 47 અને ડેન્નેસે 45 રન બનાવ્યા હતા. ભારત તરફથી અલી, સોલ્કર અને બેદીએ એક-એક વિકેટ લીધી હતી. બીજી ઇનિંગમાં ભારત 182 રન બનાવી શક્યું હતું, જેમાં ગાવસ્કર 58 અને વિશ્વનાથે 50 રન બનાવ્યા હતા. ઇંગ્લેન્ડ તરફથી ઓલ્ડે ચાર અને ગ્રેગે ત્રણ વિકેટ લીધી હતી. ભારત આ ટેસ્ટ 113 રનથી હારી ગયું હતું.